
	Teitl y swydd:
	Rheolwr Cyllid
	Cyfeirnod y swydd:
	FINS19

	Cyfarwyddiaeth:
	Adnoddau
	Proffil rôl:
	

	Maes gwasanaeth:
	Gwasanaethau Ariannol
	Gradd:
	12

	Yn atebol i:
	Dirprwy Brif Swyddog Cyllid
	Dyddiad cyhoeddi:
	

	

	Diben y swydd

	Rheoli a datblygu rheolaeth ariannol yn barhaus ar draws y Cyngor.
Bydd pob Rheolwr Cyllid yn cael ei gefnogi gan dîm cyfnewidiadwy o brif gyfrifwyr, uwch-gyfrifwyr, uwch-dechnegwyr a thechnegwyr cyfrifyddu. Bydd y tîm yn gyfrifol am reolaeth ariannol maes gwasanaeth y cytunwyd arno. Bydd y tîm yn cael ei gylchdroi o bryd i'w gilydd, i gynorthwyo datblygiad proffesiynol ei aelodau ac i roi rhywfaint o wydnwch i'r awdurdod o ran cyflenwi yn ystod absenoldebau staff.


	Prif ddyletswyddau a chyfrifoldebau:

	
1. Gweithredu fel swyddog arweiniol ar gyfer un neu fwy o’r meysydd gweithredol canlynol, y gellir eu cylchdroi o bryd i’w gilydd (Refeniw, Cyfrif Refeniw Tai, Cyfalaf, Rheoli’r Trysorlys, Gwasanaethau’r Trysorlys, a’r System Gwybodaeth Rheoli Ariannol).
2. Darparu arweinyddiaeth a chymhelliant cryf i staff i sicrhau y darperir gwasanaeth o'r ansawdd uchaf. Rhannu cyfrifoldeb am osod safonau gwaith a sicrhau cydymffurfedd â gofynion proffesiynol a rheoliadol.
3. Sicrhau bod rheolaeth gadarn ac effeithiol ar waith ar gyfer paratoi cyllidebau, mynd i’r afael â heriau cyllidebol, rheoli cyllidebau, cau cyfrifon, a pharatoi datganiadau ariannol erbyn terfynau amser y Cyngor neu derfynau amser statudol.
4. Sicrhau y cedwir at yr holl reoliadau perthnasol a gofynion statudol.
5. Datblygu'r timau a'r swyddogaethau yn barhaus ac yn effeithiol mewn ymateb i anghenion a gofynion mewnol ac allanol newidiol.
6. Dirprwyo ar ran y Dirprwy Brif Swyddog Cyllid (a’r Cyfarwyddwr Adnoddau) mewn cyfarfodydd mewnol ac allanol.


	Cyfrifoldeb dros bobl – goruchwylio / rheoli:

	
1. Rheoli timau a swyddogaethau amrywiol ar draws yr Is-adran Cyllid.
2. Cyfrifoldeb llawn a pharhaus am reoli tîm o brif gyfrifwyr, uwch-gyfrifwyr, uwch-dechnegwyr a thechnegwyr cyfrifyddu.
3. Mae hyn yn cynnwys recriwtio a dethol staff, dyrannu a chyfarwyddo gwaith, rheoli perfformiad, nodi anghenion hyfforddiant, ac ymateb i unrhyw faterion sy’n ymwneud ag absenoldeb oherwydd salwch neu ymddygiad.   






	Gwneud penderfyniadau, gofynion cynllunio, a chyd-destun gweithdrefnol y rôl:

	
1. Aelod allweddol o'r Tîm Uwch-reolwyr Cyllid a Thîm Rheoli'r Adran.
2. Gan weithio mewn partneriaeth â'r gwasanaeth, ymgysylltu ag uwch-reolwyr a dylanwadu ar elfennau strategol cynllunio gwasanaethau, gan gynnwys dadansoddi dimensiwn ariannol datblygiadau yn y galw am wasanaethau, tueddiadau, ac opsiynau cysylltiedig.
3. Darparu arweiniad a chyngor ar reolaeth ariannol arbenigol i gyfarwyddwyr, penaethiaid gwasanaeth, rheolwyr gwasanaeth ac aelodau etholedig ar faterion cyfrifyddu, rheolaeth ariannol a heriau cyllidebol wrth ymateb i'w hanghenion.
4. Adolygu a diweddaru strategaethau, polisïau a gweithdrefnau rheolaeth ariannol yn flynyddol.
5. Cyfrannu at ddatblygu Cynllun Gwasanaeth y Gyfarwyddiaeth Adnoddau a'r Cynllun Ariannol Tymor Canolig, a bod yn atebol am gyflawni elfennau a glustnodwyd.



	Cyfathrebu a natur y cysylltiadau ag eraill:  

	
1. Adrodd a chyflwyno i Gabinet y Cyngor, y Pwyllgor Llywodraethu ac Archwilio, y Pwyllgorau Trosolwg a Chraffu, a gweithdai aelodau.
2. Cysylltu ag archwilwyr allanol y Cyngor yn ystod yr arolygiad o'r datganiadau ariannol ac wrth archwilio hawliadau grant.
3. Cynrychioli'r awdurdod mewn cyfarfodydd rhyng-awdurdod, gan nodi a rhannu arferion gorau.
4. Mynychu cyfarfodydd timau arwain a rheoli estynedig y gyfarwyddiaeth mewn rhinwedd proffesiynol i roi cyngor ar faterion ariannol.


	Amgylchedd gwaith y swydd:

	
Swydd wrth y ddesg yw hon yn bennaf, ond gellid disgwyl i ddeiliad y swydd fynychu cyfarfodydd mewn lleoliadau eraill o bryd i'w gilydd. 
  

	Manyleb yr unigolyn – cymwysterau, gwybodaeth, profiad a sgiliau:
	Hanfodol
	Dymunol

	1. Cyfrifydd cwbl gymwys (Pwyllgor Ymgynghorol Cyrff Cyfrifyddiaeth (CCAB), Sefydliad Siartredig y Cyfrifwyr Rheoli (CIMA) neu gyfwerth o dramor) gyda phum mlynedd o brofiad ôl-gymhwyso (mantais) a thystiolaeth o ddatblygiad proffesiynol parhaus, ac yn ddelfrydol wedi'i gefnogi gan gymhwyster rheoli cydnabyddedig neu gymhwyster cyfatebol.
	X
	

	2. Profiad sylweddol o weithio mewn sefydliad sector cyhoeddus mawr (yn ddelfrydol yn cefnogi'r gwasanaeth sy'n benodol i'r rôl hon) a gwybodaeth gyfredol am ddatblygiadau cyfredol sy'n effeithio ar lywodraeth leol.
	X
	

	3. Profiad sylweddol (o leiaf deng mlynedd) o reolaeth ariannol yn y sector cyhoeddus, ynghyd â chysylltiad â heriau cyllidebol mawr a gofynion gwerth am arian, yn ogystal â rheolaeth weithredol swyddogaethau cyfrifyddu mawr.
	X
	

	4. Gwybodaeth fanwl am gonfensiynau cyfrifyddu llywodraeth leol a'r amgylchedd rheoleiddio, a gwybodaeth gyfredol am ddatblygiadau cyfredol sy'n effeithio ar arferion cyfrifyddu.
	X
	

	5. Profiad sylweddol o reoli tîm cyllid/cyfrifyddiaeth mewn sefydliad sector cyhoeddus o faint a chymhlethdod tebyg.
	X
	

	6. Y gallu i arwain, rheoli ac ysgogi staff a chyflenwi o fewn terfynau amser llym, gan gynnwys sgiliau rhyngbersonol.
	X
	

	7. Gweledigaeth glir o'r cyfraniad y mae rheolaeth ariannol eithriadol yn ei wneud i lwyddiant sefydliadol.
	X
	

	8. Sgiliau cyfathrebu rhagorol, ar lafar ac yn ysgrifenedig, gyda chryn dipyn o brofiad o adrodd a chyflwyno i uwch-reolwyr ac aelodau etholedig, ac o fynychu cyfarfodydd cyrff a sefydliadau allanol.
	X
	

	9. Agwedd hyblyg ac arloesol at waith a datrys problemau gyda phrofiad profedig o reoli newid.
	X
	

	10. Cymraeg yn ddymunol. 
	
	X

	Cyfrifoldebau cyffredinol:

	Corfforaethol 
Cefnogi a sicrhau cydymffurfedd yn weithredol â’r polisi diogelu, y polisi iechyd a diogelwch, y polisi cyfle cyfartal a’r polisi diogelu data.  

Efallai y bydd gofyn i chi ymgymryd ag unrhyw ddyletswyddau eraill sy’n ofynnol yn rhesymol gennych chi, ac sy’n gymesur â’ch gradd neu lefel gyffredinol eich cyfrifoldeb yn y sefydliad.

	Awdur:
	Nicola Lewis – Dirprwy Brif Swyddog Cyllid



